На основу члана 18. Одлуке о јавним расправама Скупштине општине Владичин Хан, број 06-64/2/19 – I (Службени гласник града Врања бр. 13/19), сачињава се следећи:

**ИЗВЕШТАЈ**

 **О СПРОВЕДЕНОЈ ЈАВНОЈ РАСПРАВИ О НАЦРТУ**

**ПЛАНА РАЗВОЈА ОПШТИНЕ ВЛАДИЧИН ХАН 2019-2026 ГОДИНЕ**

 Општинско веће општине Владичин Хан, сходно Статуту општине Владичин Хан и Одлуци о јавним расправама, на својој седници одржаној 28.11. 2019. године сазвало је Јавну расправу о Нацрту Плана развоја Општине Владичин Хан 2019-2026 године.

 Нацрт Плана развоја Општине Владичин Хан стављен је на увид свим заинтереованим странама, тако што је објављен на сајту општине Владичин Хан (<http://www.vladicinhan.org.rs/Opstine3/Cir/Siteview.asp?ID=6019>), а могао се извршити и увид у просторијама Услужног центра општине Владичин Хан. Период у току кога је било омогућено да се изврши увид у План трајао је 15 дана тј. од 29.11.2019. до 13.12. 2019. године.

 Примедбе, сугестије и предлози везани за План развоја могли су се доставити свакодневно, електронски, на е-mail адресе info@vladicinhan.org.rs и dejandejan72@gmail.com као и лично у Услужном центру општине на шалтеру писарнице. Примедбе су се могле доставити и лично на отвореном састанку, који је одржан 13.12. 2019. године у Великој сали СО Владичин Хан, са почетком у 8,00 часова.

Да узму учешће у јавној расправи позване су све заинтересоване стране, органи Општине, јавне службе, грађани, представници удружења грађана и средстава јавног обавештавања. Као учесници јавне расправе позвани су представници јавних предузећа чији је оснивач Општина Владичин Хан, представници установа чији је оснивач Општина Владичин Хан, председник Општине Владичин Хан, заменик председника Општине Владичин Хан, председница Скупштине општине Владичин Хан, заменик председника Скупштине општине Владичин Хан, начелник Општинске управе Општине Владичин Хан и општински правобранилац Општине Владичин Хан.

 Дана 13.12.2019. године у просторијама Велике сале СО Владичин Хан, са почетком у 8,00 часова, одржана је јавна расправа о нацрту Плана развоја Општине Владичин Хан 2019-2026. (Прилог: Листа присутних).

 Током отвореног састанка представник Удружења рома интелектуалаца, Фадил Куртић предложио је да се у План развоја односно у акциони план уврсте још два пројекта који се тичу ромске заједнице и то: Израда акционих планова за роме и Уређење и проширење ромских гробаља у селу Прекодолцу, Лепеници и Владичином Хану.

Примедба је прихваћена и наведени пројекти постали су саставни део Плана развоја општине Владичин Хан.

 О јавној расправи сачињен је и записник, који је саставни део овог извештаја.

Координатор за стратешко планирање

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Дејан Николић